
Parlamentul  României

Camera  Deputaţilor
Comisia pentru Sănătate şi Familie                     Nr. 4c-8/ 128 / 15 martie  2017 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru modificarea și completarea articolului 12 din Legea farmaciei nr.266/2008 trimisă Comisiei pentru sănătate şi familie spre dezbatere, în fond, cu adresa nr. Plx 336/2016  din 19 septembrie 2016.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Conf. Dr. Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie                      Nr. 4c-8/ 128 / 15 martie 2017
R A P O R T  

asupra  propunerii legislative  pentru modificarea pentru modificarea și completarea articolului 12 din Legea farmaciei nr.266/2008
În temeiul dispoziţiilor art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond,  cu  propunerea legislativă pentru modificarea și completarea articolului 12 din Legea farmaciei nr.266/2008, trimisă cu adresa nr. Plx 336/2016 din 19 septembrie 2016.
Senatul, în calitate de primă Cameră sesizată, a respins inițiativa legislativă, în şedinţa din 6 septembrie 2016.

Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat,  Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil cu observații al Consiliului Legislativ (nr.225 din 16.03.2016) ;
· avizul favorabil al Comisiei juridice, de disciplină şi imunităţi ( nr.Plx 336/2016 din 27.09.2016) ;
· punctul de vedere negativ al Guvernului ( nr. 1312 din 13.07.2016);
· punctul de vedere negativ al Consiliului Economic și Social (806 din 1.03.2016);

· punctul de vedere negativ al Guvernului (nr.940/MRP/28.02.2017).
Propunerea legislativă are ca obiect de reglementare modificarea articolului 12 din Legea farmaciei nr.226/2008 prin introducerea criteriului demografic și pentru farmaciile care se înființează în mediul rural. 
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din 14 martie 2017. La lucrările comisiei au fost prezenţi 18 deputaţi din totalul de 19 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, domnul Dan Dumitrescu secretar de stat la Ministerul Sănătăţii.
În urma dezbaterilor, Comisia pentru sănătate şi familie a  hotărât, cu unanimitate de voturi, să propună plenului Camerei Deputaților respingerea propunerii legislative  pentru modificarea pentru modificarea și completarea articolului 12 din Legea farmaciei nr.266/2008 (PLx. 336/2016) din următoarele considerente  :
· acoperirea cu servicii farmaceutice în mediul urban este mulțumitoare, cu un deficit de acces al populației din mediul rural la aceste servicii. Prin adoptarea acestei inițiative s-ar fi blocat accesul la servicii farmaceutice al populației din mediul rural;
· există riscul creșterii excesive a prețurilor medicamentelor și al reducerii calității serviciilor practicate de farmacii în mediul rural. 
În raport cu obiectul şi conţinutul său, iniţiativa legislativă face parte din categoria legilor ordinare . 
              PREŞEDINTE,                                              SECRETAR,

        Conf. Dr. Florin Buicu              


  Dr. Vass Levente
Gheorghe Marinescu – şef birou
Întocmit, 
Florin Danciu – consilier  parlamentar

